text: Flere hjemmedyrkere af hash 
  26 marts 2010 kl. 08.57
  Det er fuldstændigt lovligt at købe og sælge alt udstyr til hjemmedyrkning af cannabis-planter. Men så snart planten spirer kan politiet slå ned, for så er det pludselig blevet U-lovligt.
  2.000 kr. i bøde
  Udstyret kan bl.a. købes i Horsens i forretningen Hydroponics of Denmark, som tilbyder særlige potter, lamper og sågar frø. Altså ganske lovligt. Men skulle frøene finde på at spire og blive til planter kan det koste en bøde på 2.000 kr. efter stramningen af narkoloven i 2007.
  
  "De illegale gartnere"
  TV SYD dykker i aften fredag ned i en underverden, de færreste ser. Flere steder i regionen findes der ellers lovlydige danskere, der dyrker og ryger deres egen hash. Følg med, når vi går tæt på en ellers lukket verden. Programmet "De illegaler gartnere" kan ses efter nyhederne.
  